SL Uradni list Evropske unije C 292/3

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1595/2004 z dne 8. septembra 2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženje ribiških proizvodov

(2006/C 292/03)

(Besedilo velja za EGP)

Številka pomoči: XF 6/06

Država članica: Italija

Regija: Marke

Naziv sheme pomoči ali ime podjetja, ki prejme individualno pomoč: Uredba (ES) št. 2792/1999, kakor je bila spremenjena – izvedba ukrepov iz EPD Strukturni ukrepi v ribiškem sektorju 2000–2006 kot „obrežnih“ ukrepov – določitev meril za dodelitev finančne pomoči

Pravna podlaga: Delibera di Giunta Regionale n. 457 del 19 aprile 2006

Načrtovani letni izdatki po shemi ali skupni znesek individualne pomoči, dodeljene podjetju: znesek je omejen na izplačilo za tekoče leto (2006) za skupaj 1 038 760,80 EUR, od katerih gre:

440 000,00 EUR za ukrep 3.2 Ribogojstvo in marikultura;

300 000,00 EUR za ukrep 3.4 Predelava in trženje;

150 000,00 EUR za ukrep 4.4 Ukrepi, ki jih izvedejo udeleženci v sektorju;

148 760,80 EUR za ukrep 4.6 Inovativni ukrepi.

Navedeni zneski se lahko spremenijo na podlagi dejanskih zahtev (vloženih upravičenih zahtevkov), pa tudi povečajo, če bodo v osnutku proračuna za leto 2006 na voljo dodatna finančna sredstva

Največja intenzivnost pomoči: intenzivnost pomoči se spreminja glede na vrsto sprejetega ukrepa; vsekakor upošteva zgornje meje iz Priloge IV Uredbe (ES) št. 2792/1999, kakor je bila spremenjena.

Podrobneje, intenzivnost pomoči, izračunana z odstotki upravičenih stroškov, znaša:

za ukrep 3.2 Ribogojstvo in marikultura 40 % upravičenih stroškov, te je mogoče povečati na 50 %, če se financirani ukrep nanaša na tehnike za bistveno zmanjševanje vpliva na okolje;

za ukrep 3.4 Predelava in trženje 40 %;

za ukrep 4.4 Ukrepi, ki jih izvedejo udeleženci v sektorju 40 % ali 80 %, če gre za dejavnosti v splošno korist;

za ukrep 4.6 Inovativni ukrepi 70 %.

Datum začetka izvajanja: z letom 2006 predvidoma po tem časovnem razporedu:

Trajanje sheme ali individualne pomoči: enkraten prispevek, dodeljiv samo za zahtevke, ki so bili vloženi v predpisanem roku in se štejejo za upravičene

Cilj pomoči: prevrednotenje ribiškega gospodarskega sektorja, razvejitev proizvodov z razvojem ribogojstva, spodbujanje inovativnosti, usposabljanja, poskusov z inovativnimi projekti

Zlasti:

za ukrep 3.2: postaviti, zboljšati ali povečati morske in kopenske ribogojnice ter pospeševati postopke za razvejitev proizvodnje v obstoječih obratih, da se proizvodnja kakovostno in količinsko prilagodi povpraševanju po ribiških proizvodih ter se doseže odgovorna proizvodnja in zmanjša njen vpliv na okolje;

za ukrep 3.4: omogočiti ribiškim podjetjem in na splošneje tistim, ki se ukvarjajo z ribiškim sektorjem, da uresničijo naložbe v strukture in tehnologijo, zato da zboljšajo kakovost proizvodov, delovne razmere in možnosti dohodka, posodobijo obrat in/ali ustvarijo dodano vrednost;

za ukrep 4.4: spodbujati kratkoročne poteze, ki presegajo običajne dejavnosti sektorskih združenj in organizacij v ribištvu in ribogojstvu, in sicer glede na cilje skupne ribiške politike;

za ukrep 4.6: izvajati pilotne projekte s študijami, raziskavami, poskusnimi projekti na podlagi inovativnih metodologij, ki bi zaradi poskusov vplivali na ribiški sektor, in sicer po načelih skupne ribiške politike.

Navedite, kateri od členov [od 4 do 12] se uporabi(-jo), in upravičene stroške, zajete v shemo pomoči: V nadaljnjem besedilu so po ukrepih navedeni členi Uredbe (ES) št. 1595/2004, na katere se sklicuje shema pomoči iz Sklepa Deželnega odbora št. 457/2006, in pregled upravičenih stroškov v skladu z Uredbo (ES) št. 448/2004:

— člen 11 Uredbe (ES) št. 1595/2004; upravičeni stroški za ribogojniške potrebščine in opremo (plovke, stalna sidra, vrvi, kletke), zidarska in inženirska dela, tesno povezana z obratom in/ali opremo, nakup nepremičnin, nezazidanih zemljišč, plovil pete kategorije za izključno rabo obrata, izredno vzdrževanje, prilagoditev sredstev zahtevam podjetja (izolacija, hladilniške naprave za namestitev na vozila), ustrezna posebna programska oprema, projektni in tehnični stroški v mejah 10 % drugih upravičenih stroškov;

— člen 8 Uredbe (ES) št. 1595/2004; upravičeni stroški za gradbena in inženirska dela, tesno povezana s strukturo, potrebščinami in opremo, nepremičnine in premične strukture, če neposredno ustrezajo namenu naložbe, tehnični in projektni stroški v mejah 10 % drugih upravičenih stroškov;

— člen 4 Uredbe (ES) št. 1595/2004; upravičeni stroški za nakup in namestitev opreme, naprav, posebne programske opreme, tesno povezane z dejavnostjo projekta, tehnično-znanstveno sodelovanje, strokovno svetovanje, pouk, izobraževalno gradivo, študije, znanstvene preiskave, tehnična poročila, stroški prevzema pravil, sistemov kakovosti, okoljskega certificiranja, splošni stroški do 5 % upravičenih stroškov, ki so neposredno v zvezi z dejavnostjo projekta;

— člen 6 Uredbe (ES) št. 1595/2004; upravičeni stroški, posebna programska oprema, manjši ponazoritveni objekti, povezani tehnični in projektni stroški v mejah 5 % del, natis ali oblikovanje (papirnatega, digitalnega, zvočnega) gradiva za sporočanje/obveščanje v mejah 5 % upravičene naložbe, stroški za prireditev srečanj, seminarjev (vključno s predavatelji, papirnatim in digitalnim gradivom, natisom vabil itn.) v mejah 5 % upravičene naložbe, tehnično-znanstveno sodelovanje, strokovno svetovanje v mejah 50 % upravičene naložbe

Zadevni gospodarski sektorji: Morski ribolov, ribogojstvo, predelava in/ali trženje

Naziv in naslov organa, ki dodeli pomoč:

Regione Marche Servizio Agricoltura, Forestazione e Pesca P.F. Pesca ed Acquacoltura via Tiziano, 44 I-60125 Ancona

Spletna stran: www.pesca.marche.it

www.regione.marche.it (rubrique „Il bollettino ufficiale“)

www.norme.marche.it (rubrique „Delibere di Giunta“)

Št. pomoči: XF 7/06

Država članica: Španija

Regija: Galicia

Naziv sheme pomoči ali naziv podjetja, ki prejme individualno pomoč: Pomoč organizacijam s skupnimi interesi, ki delujejo na ravni province ali avtonomne skupnosti.

Pravna podlaga: Orden de 29 de mayo de 2006 por la que se convocan ayudas a entidades de interés colectivo de ámbito provincial o autonómico para el ejercicio 2006, Decreto Legislativo 1/1999, de 7 de octubre, por el que se apueba el texto refundido de la Ley de régimen financiero y presupuestario de Galicia, Decreto 287/2000, de 21 de noviembre, por el que se desarrolla el régimen de ayudas y subvenciones públicas de la Comunidad Autónoma de Galicia y Ley 38/2003, de 17 de noviembre, general de subvenciones.

Načrtovani letni izdatki po shemi ali skupni znesek individualne pomoči, dodeljene podjetju: Najvišji znesek pomoči za leto 2006 je 417 000 EUR.

Največja intenzivnost pomoči (navedite največjo intenzivnost pomoči ali najvišji znesek pomoči za upravičeno podjetje): Največja intenzivnost je do 100 % naložb. Stalni obratovalni stroški organizacij niso upravičeni.

Datum začetka izvajanja: (navedite datum, od katerega se lahko odobri pomoč po shemi ali pri individualni pomoči):

Trajanje:

Cilj pomoči: Dejavnosti za spodbujanje sektorske organizacije in za usposabljanje članov organizacij s skupnimi interesi, ki delujejo na ravni province ali avtonomne skupnosti in imajo sedež v Galiciji. Zlasti financiranje dejavnosti, ki vključujejo enega ali več naslednjih vidikov:

Navedite kateri člen od 4 do 12 se uporabi za upravičene stroške, zajete v shemo pomoči ali individualno pomoč: Člen 4 Uredbe (ES) št. 1595/2004. Upravičeni stroški so tisti, ki so povezani z zaposlovanjem usposobljenega osebja, vodstvenega osebja in vodstvenih organov v skladu s tehničnimi in upravljalnimi potrebami; pridobivanjem opreme za obdelavo informacij ter za komunikacijske in računalniške aplikacije; stroški, povezani z organizacijo usposabljanja in tečajev za izgradnjo zmogljivosti za vodstveno osebje ali člane; stroški, povezani s sestanki, delavnicami in debatnimi forumi med organizacijami s skupnimi interesi, da se izboljša sodelovanje

Zadevni gospodarski sektorji: Ribiški sektor

Naziv in naslov organa, ki dodeli pomoč:

Consellería de Pesca y Asuntos Marítimos. Edificio Administrativo San Caetano, 5. E-15.781 Santiago de Compostela (A Coruña)

Spletna stran: www.xunta.es/conselle/pe/index.htm